open-index/open-wikipedia-markdown huggingface dataset:
John Cairncross

**John Cairncross** (født 25. juli 1913 i Lesmahagow i South Lanarkshire i Skottland, død 8. oktober 1995 i Herefordshire i England) var en britisk etterretningsagent under andre verdenskrig som sammen med fire andre, kjent under kallenavnet Cambridge Five, spionerte for Sovjetunionen.

## Liv og virke
### Bakgrunn
John Cairncross var bror til økonomen Alexander Kirkland Cairncross og onkel til journalisten Frances Cairncross.

Han ble utdannet ved University of Glasgow og Trinity College i Cambridge, der han studerte moderne språk. I Cambridge ble han kjent med de øvrige som skulle utgjøre «the Cambridge Five».

### Karriere
Etter studiene arbeidet han ved det britiske utenriksministerium. I 1937 ble han medlem av det britiske kommunistparti.

I 1942 arbeidet han som medarbeider av MI6 som kodeknekker i det engelske Bletchley Park ved dechiffreringen av kodet hemmelig kommunikasjon som ble avlyttet fra den tyske Wehrmacht.og som var kodet med deres rotor-chiffrerermaskin Enigma. Han videreførte på denne tid de dechiffrerte informasjoner som i Bletchley Park ble gitt dekknavnet ''Ultra'' via sine hemmelige kanaler til Sovjetunionen. Disse opplysningene var av stor nytte for Den røde armés kamp mot de tyske invasjonsstyrker. Slik hadde Cairncross for eksempel kunnet varsle sovjeterne – på grunnlag av Enigma-opplysninger på tysk – om det forestående tyske motangrepet ved Kursk (*[[Slaget ved Kursk|Unternehmen Zitadelle]]*). Cairncross kommuniserte også på grunnlag av de tidlige og upolerte tekster så raskt at Sovjetunionen ofte leste informasjonen før Storbritannias vestallierte.

Etter at MI5 fant belastende materiale i hans besittelse, innrømmet Cairncross i 1951 sin spionasje for Sovjetunionen. Det er de som mener at informasjon formidlet fra ham om det vestlige kjernevåpenprogram fikk i gang det sovjetiske program. Han ble imidlertid ikke straffeforfulgt. I det hele forble det noe av et mysterium utenfor etterretningskretser hvem den femte mann av *Cambridge Five* var helt til 1990, til KGB-overløperne Jurij Modin og Oleg Gordijevskij pekte på Cairncross.

Etter sin tilståelse flyttet Cairncross til Roma, og der arbeidet han for FNs organisasjon for ernæring og landbruk (FAO) frem til sin pensjonering. Deretter trakk han seg tilbake til det sørlige Frankrike. John Cairncross døde i 1995.

## Verker
* *The Enigma Spy. The Story of the Man who Changed the Course of World War Two*, Century, 1997, ISBN 0712678840

## Litteratur
* Michael Smith: *ENIGMA entschlüsselt&nbsp;– Die „Codebreakers“ von Bletchley Park*. Heyne, 2000, S.&nbsp;241. ISBN 3-453-17285-X
* Heiner Timmermann, Sergei Alexandrowitsch Kondraschow, Hisaya Shirai: *Spionage, Ideologie, Mythos. Der Fall Richard Sorge*, LIT Verlag, Berlin-Hamburg-Münster 2005, ISBN 3825875474

## Referanser
Phasianinae

* se inndeling

**Phasianinae** (fasaner og høns) er én av tre underfamilier i fasanfamilien (Phasianidae). Underfamilien deles videre inn i åtte tribus, med tilsammen 25 slekter.

## Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen *m.fl.* (2008, 2017, 2020).

* Galliformes, hønsefugler
** Phasianoidea, fasanfugler
*** Phasianidae, fasan
**** Rollulinae, (jungelrapphøns eller jungelrapphøner), (8 slekter, 32 arter)
**** Phasianinae, (fasaner og høns), (8 tribus, 25 slekter)
***** Lerwini, (monotypisk)
***** Ithaginini, (monotypisk)
***** Lophophorini (3 slekter)
***** Pucrasiini, (monotypisk)
***** Meleagridini, villkalkuner,(monotypisk)
***** Tetraonini, skoghøns, (10 slekter)
***** Rhizotherini, (monotypisk)
***** Phasianini (7 slekter)
**** Pavoninae

## Referanser




## Eksterne lenker
*
International Korfball Federation

**International Korfball Federation** (**IKF**) er det internasjonale idrettsforbundet for kurvball, stiftet 11. juni 1933. Forbundet ble anerkjent av Den internasjonale olympiske komité i 1993 og er medlem av Association of IOC Recognised International Sports Federations.

IKF har 68 medlemsland (per 20. august 2017), organisert i kontinentale grupper for Afrika, Amerika, Asia, Europa og Oseania. Forbundskontoret ligger i Zeist i Nederland.

## Referanser


## Eksterne lenker
*
Opinga

**Opinga** er tradisjonelle albanske sko som blir brukt blant albanere i Albania, Hellas, samt Arbëreshë-samfunnene i Italia.
Tidligste arkeologiske bevis for opinga kan dateres tilbake til 5-4 århundre f.kr. som indikerer at skoene er av illyrisk kultur.

## Etymologi
Det har blitt foreslått at ordet Opinga kommer fra det Proto-albanske ordet api (dagens albansk "hapi"), som betyr "skritt".

## Referanser
Will Kane

**Will Kane** er en fiktiv figur i westernfilmen *[[Sheriffen (film)|Sheriffen]]* (1952), spilt av Gary Cooper. Figuren har siden blitt spilt av Lee Majors i oppfølgeren *[[High Noon, Part II: The Return of Will Kane]]* (1980) og av Tom Skerritt i nyinnspillingen *High Noon* (2000). Begge var TV-filmer.

Will Kane er en sheriff som skal gifte seg med kvekeren Amy (Grace Kelly). Rett etter bryllupet kommer telegrafisten og rapporterer at en gammel kriminell ved navn Frank Miller er kommet for å drepe sheriffen. Kane hadde for lenge siden dømt ham til å henges, men det ble gjort om til livstid, og så greide han å rømme. Først rømmer Kane og Amy av gårde etter oppfordring fra de andre i byen, men plutselig ombestemmer sheriffen seg og sier at han ikke vil være feig, og drar tilbake. Alle sier at han bør reise, men han vil ikke dra før Miller er død, sier han. Will Kane har blitt en av Coopers mest kjente filmroller. Han vant også en Oscar for rolleskildringen.

Det amerikanske filminstituttet (AFI) har kåret Will Kane til filmhistoriens 5. beste helteskikkelse.

## Referanser


## Eksterne lenker
*
Liste over formennene i Det russiske keiserdømmes statsråd

**Formannen i Det russiske keiserdømmes statsråd** var leder for overhuset i nasjonalforsamlingen.

### 1810 – 1906

### 1906 – 1917
Danmark under VM i friidrett innendørs 2018

**[[Danmark]]** deltok med én utøver under VM i friidrett innendørs 2018 fra 1. til 4. mars 2018 i Birmingham i Storbritannia.

## Resultater

## Referanser


## Eksterne lenker
*Offisielt nettsted
Asker og Bærum Skikrets

**Asker og Bærum Skikrets** (stiftet 20. mai 1914) er en tidligere krets i Norges Skiforbund.

Asker og Bærum Skikrets, Aurskog og Høland Skikrets, Follo Skikrets og Romerike Skikrets ble slått sammen til Akershus Skikrets i 1988.

## Kretsens ledere
* Thor Windelstad, Bærums SK (1914–1915)
* Arnt Haslum, Bærums SK (1915–1920)
* Johan Lassen-Urdahl, Asker SK (1920–1926)
* Erik Plahte, Bærums SK (1926–1940)
* Odd Øyen, Stabæk IF (1945–1946)
* Karl Haugen, Asker SK (1946–1948)
* Gunnar Larsen, Stabæk IF (1948–1950)
* Trygve Bjanes, Bærums SK (1950–1953)
* Olaf Nygaard, Bærums Verk (1953–1954)
* Kristian Wold, Stabæk IF (1954–1955)
* Sverre Lassen-Urdahl, Asker SK (1955–1958)
* Ernst J. Vanay (1958–1962)
* Trygve Brækken, Fossum (1962–1965)
* Birger Sandvik, Stabæk IF (1965–1971)
* Anders Lagesen, Stabæk (1971–1973)
* Ola K. Bakke, Stabæk (1973–1978)
* Kjell S. Kristiansen, Asker SK (1978–1982)
* Sverre Østenstad, Vollen UL (1982–1985)
* Ola K. Bakke, Stabæk IF (1985–1987)
* Sverre Conradi, Stabæk IF (1987–1988)

## Referanser


## Kilder
*
Romerike Skikrets

**Romerike Skikrets** (stiftet 5. desember 1915) er en tidligere krets i Norges Skiforbund.

Asker og Bærum Skikrets, Aurskog og Høland Skikrets, Follo Skikrets og Romerike Skikrets ble slått sammen til Akershus Skikrets i 1988.

## Kretsens ledere
* Gustav Ruud, Ullensaker Skiklub (1915–1925)
* Ragnvald Blikom, Fet IL (1925–1928)
* Arnt Nygaard, Nittedal IL (1928–1934)
* Erling Østerud, Raumnes & Årnes IL (1934–1935)
* Erling Wethal, Strømmen og Lillestrøm Skiklubb (1935–1939)
* Carl Wilhelm Hesle, Gardermoen IF (1939–1940)
* Magnus Røe, Ullensaker IL (1945–1953)
* Hans Nordlie, Haga IF (1953–1959)
* Knut Sand, Jessheim (1959–1963)
* Wilhelm Simonsen, Lørenskog SK (1963–1965)
* Oddvar Forberg, Eidsvoll (1965–1968)
* Alf Eidsæther, Ullensaker SK (1968–1977)
* Harald Slemdal, Frogner (1977–1984)
* Pål Furuseth, Ullensaker (1984–1986)
* Erling E. Tenold, Halmsås og Omegn Skilag (1986–1988)

## Referanser


## Kilder
* 
* Romerike skikrets 1955-1965
Rocky Balboa (figur)

**Robert «Rocky» Balboa** er tittelfiguren i *Rocky*-filmserien. Figuren ble spilt av Sylvester Stallone i alle sju *Rocky*-filmene: *[[Rocky]]* (1976), *[[Rocky II]]* (1979), *[[Rocky III]]* (1982), *[[Rocky IV]]* (1985), *[[Rocky V]]* (1990), *[[Rocky Balboa]]* (2006) og *[[Creed (film)|Creed]]* (2015). Figuren jobber som en alt for snill torpedo og er bokser på deltid. Skikkelsen er løst basert på bokseren Chuck Wepner, mens figurnavnet og kampstilen er inspirert av bokserlegenden Rocky Marciano.

Figuren er Stallones mest kjente filmrolle, og den blir anerkjent som den som satte i gang skuespillerkarrieren hans. Han ble nominert til flere bransjepriser for rolleskildringen i *Rocky*, blant annet Oscar for beste mannlige hovedrolle. Stallone ble også nominert til Oscar for beste mannlige birolle for denne rollen i oppfølgeren *Creed*.

Det amerikanske filminstituttet (AFI) har kåret Rocky Balboa til filmhistoriens sjuende beste helteskikkelse.

## Referanser


## Eksterne lenker
*  (for *Rocky*)
Ana Paula Valadão

**Ana Paula Machado Valadão Bessa** (født 16. mai 1976 i Belo Horizonte, Minas Gerais) er en brasiliansk sanger og låtskriver.  Hun leder bandet Diante do Trono, som har solgt mer enn 15 millioner album.

## Referanser


## Eksterne lenker
* 
* 
*
André Valadão

**André Machado Valadão** (født 16. april 1978 i Belo Horizonte, Minas Gerais) er en brasiliansk kristen-sanger, og låtskriver.

## Referanser


## Eksterne lenker
* 
* 
*
Nordiske grener under Vinter-OL 2018

**Nordiske grener under Vinter-OL 2018** besto av totalt nitten øvelser, det samme antall øvelser som under forrige OL. Det ble arrangert tolv langrennsøvelser, seks øvelser for menn og seks for kvinner, i både fri teknikk og klassisk stil. Tre øvelser ble arrangert i kombinert og i skihopping ble det arrangert fire øvelser, to individuelle konkurranser og en lagkonkurranse for menn og en individuell konkurranse for damer. 

## Medaljefordeling

* * *Det ble utdelt to bronsemedaljer i 10 km fri teknikk, kvinner*

## Langrenn

## Skihopping

## Kombinert

## Eksterne lenker
* Skihopping - Resultater på olympic.org
* Kombinert - Resultater på olympic.org
* Langrenn - Resultater på olympic.org
VM i friidrett innendørs 2018 – 60 meter kvinner

**60 meter for kvinner** under VM i friidrett innendørs 2018 ble arrangert 2. mars 2018.

## Resultater
### Forsøksheat
Forsøksheatene startet klokken 10:35.

### Semifinale
Semifinalene startet klokken 18:50.

### Finale
Finalen startet klokken 21:42.

## Referanser
Çorape

**Çorape** er et tradisjonelt albansk sett med sokker som blir benyttet av albanske menn i Albania, Kosovo, Makedonia, Serbia, Montenegro landsbyer i Arbëreshë-samfunn i Italia

Çorape er det albanske ordet for sokker. Çorape blir enten laget av ull eller bomull, og har mange motiver og farger, og noen ganger er det inkludert meget tynne metalltråder.

## Referanser
Finland under VM i friidrett innendørs 2018

**[[Finland]]** deltok med tre utøvere under VM i friidrett innendørs 2018 fra 1. til 4. mars 2018 i Birmingham i Storbritannia.

## Deltakere
;Kvinner
* Reetta Hurske, 60 meter hekk (8,20 i semifinalen, 19. beste tid, ikke videre til finalen)
* Kristiina Mäkelä, tresteg (13,73 meter, 16.-plass) 
* Nooralotta Neziri, 60 meter hekk (8,13 i innledningsheatet, 8,20 i semifinalen, 18. beste tid, ikke videre til finalen)

## Referanser


## Eksterne lenker
*Offisielt nettsted
Eurocopter AS365 Dauphin

**AS365 Dauphin** (*Delfin*), tidligere kjent også som **Aérospatiale SA 365 Dauphin 2**, er et medium-vekt, to-motors flerbrukshelikopter produsert av Airbus Helicopters. Det ble opprinnelig utviklet og produsert av franske  Aérospatiale, som ble fusjonert inn i det multinasjonale selskapet Eurocopter på 1990-tallet. Etter å ha kommet i produksjon i 1975, har helikopter-typen vært i kontinuerlig produksjon i over 40 år.

Dauphin 2 helikopteret deler mange egenskaper med Aérospatiale SA 360, et kommersielt sett lite vellykket en-motors helikopter sammenlignet med Dauphin 2, som på sin side har blitt produsert i over 1000 eksemplarer. Etter å ha blitt introdusert på 1970-tallet har det blitt utviklet flere varianter og spesialiserte versjoner av helikoptertypen, inkludert militærversjonen Eurocopter Panther, SAR-varianten HH/MH-65 Dolphin, den kinesisk-produserte Harbin Z-9 og den moderniserte Eurocopter EC155.

## Referanser
Frankrike under VM i friidrett innendørs 2018

**[[Frankrike]]** deltok med 11 utøvere i VM i friidrett innendørs 2018 fra 1. til 4. mars 2018 i Birmingham i Storbritannia.

## Medaljevinnere

## Deltakere
;Menn
* Axel Chapelle, stavsprang
* Ruben Gado, sjukamp (5927 poeng og sjuendeplass)
* Renaud Lavillenie, stavsprang
* Aurel Manga, 60 meter hekk 
* Pascal Martinot-Lagarde, 60 meter hekk
* Kevin Mayer, sjukamp (gull med 6348 poeng **WL**)
* Kévin Ménaldo, stavsprang

;Kvinner
* Ninon Guillon-Romarin, stavsprang (4,50 meter og 10.-plass)
* Éloyse Lesueur, lengdehopp 
* Antoinette Nana Djimou, femkamp (DNF - fullførte ikke konkurransen)
* Carolle Zahi, 60 meter (sjuendeplass med 7,19 sekunder i finalen)

## Referanser


## Eksterne lenker
*Offisielt nettsted
Sports Car Club of America

**Sports Car Club of America**, ofte forkortet **SCCA**, er en amerikansk bilsportsorganisasjon som administrerer ulike konkurranseserier innen racing og rally.

SCCA ble dannet i 1944 av en gruppe sportsbilentusiaster. I 1951 grunnla de det nasjonale sportsbilmesterskapet *SCCA National Sports Car Championship*. Fra begynnelsen på 1960-tallet var SCCA med og organiserte sportsbil-VMs amerikanske delkonkurranser og var også involvert i å arrangere USAs Grand Prix. SCCA grunnla også seriene United States Road Racing Championship, Trans-Am Series og Can-Am.

## Eksterne lenker
*SCCA - Officiell webbplats 
*SCCA Pro Racing - Officiell webbplats
Ghana under VM i friidrett innendørs 2018

**[[Ghana]]** deltok med to utøvere under VM i friidrett innendørs 2018 fra 1. til 4. mars 2018 i Birmingham i Storbritannia.

## Resultater

## Øvrige påmeldte
;Menn
* Alex Amankwah, 800 meter (påmeldt, men deltok ikke)

## Referanser


## Eksterne lenker
*Offisielt nettsted
Babybjörn

**Babybjörn AB**, markedsført som **BabyBjörn**, er et svensk familieeiet selskap som lager babyprodukter, blant annet bæreseler.

Babybjörn, som ble grunnlagt i 1961, er et datterselskap av Lillemor Design AB, som igjen eies av Björn Jakobson og  Lillemor Jakobson. Konsernet hadde en omsetning på 584 millioner kroner i bokføringsåret 2015/16. Det første produktet Babybjörn lanserte i 1960-årene var en babystol. Selskapet begynte også å selge en barneseng og en matstol for barn.

I 1973 ble den første bæreselen solgt, under navnet *Hjärtenära.* Babybjörn utviklet og solgte deretter også potter, reisesenger og smekker. Selskapet anvendte tidlig fedre i sin markedsføring. I 1980-årene startet Babybjörn å selge i USA og Japan. I dag selges Babybjörns produkter i mer enn 50 land.

Babybjörn har blant annet fått utmerkelsen Design of the Decade og Red dot design award. Babybjörn var det første selskapet som fikk Exportrådets utmerkelse Stora exportpriset.

## Referanser
Europamesterskapet i rally

**Europamesterskapet i rally** arrangeres av Fédération Internationale de l'Automobile og har for tiden lav status sammenlignet med Rally-VM. Skandinaver som har vunnet mesterskapet er svenskene Gunnar Andersson, Tom Trana, Lillebror Nasenius, Bengt Söderström og Harry Källström samt dansken Henry Lundgaard.

## Liste over mestere

### Se også
* Europamesterskapet i rallycross

## Eksterne lenker
* Offisiell nettside
Gridgirl

**Grid girls**, **paddock girls**, **pitbabes** eller **umbrella girls**, er kvinner som står på startgriden før racing og roadracing. Deres oppgaver er å holde opp skilt eller paraplyer som viser førernes navn og nummer ved startposisjonene. De er ofte modeller og med en ung alder, vanligvis mellom atten og tretti år. Klærne er vanligvis lette, korte og dekorert med logoene til mesterskapets eller tevlingens sponsorer. Gridgirls er til dels tilstede for å tiltrekke seg oppmerksomhet, gjøre reklame og for å vise publikum hvor de ulike førerne er passert på griden. De holder også holde paraplyer over førerne før start hvis det er varmt. Gridgirls bruker også å være på podiet under premieutdelingen.
Rollulinae

* se inndeling

**Rollulinae** (jungelrapphøns eller jungelrapphøner) er én av tre underfamilier i fasanfamilien (Phasianidae). Underfamilien er basal i gruppen og består av åtte primitive slekter med jungelrapphøns. Disse er utbredt (såvidt) i Tanzania i Afrika og (primært) i India, Sri Lanka og Sørøst-Asia forøvrig. Noen legger disse slektene til underfamilien Perdicinae, men denne underfamilien anerkjennes ikke av HBW Alive.

## Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen *m.fl.* (2008, 2017, 2020).

* Galliformes, hønsefugler
** Phasianoidea, fasanfugler
*** Phasianidae, fasanfamilien
**** Rollulinae
***** *[[Xenoperdix]]* (monotypisk)
***** *[[Caloperdix]]* (monotypisk)
***** *[[Rollulus]]* (monotypisk)
***** *[[Melanoperdix]]* (monotypisk)
***** *[[Arborophila]]* (22 arter)
**** Phasianinae
**** Pavoninae

## Referanser




## Eksterne lenker
*
Etoile

**Etoile** er ei øy i Amirantene tilhørende Seychellene i Indiahavet.

## Geografi
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Etoile ligger 300&nbsp;km sørvest for Seychellenes hovedøy Mahé. Det er ei lav koralløy på 0,14&nbsp;km² og med en maksimal høyde over havnivå på én meter. Øya har gras og annen lav vegetasjon, men ingen trær. Den er hekkested for rosenterne, sotterne og brunnoddy. Suppeskilpadde og karett legger egg på stranden. 

Etoile er ubebodd.

## Referanser
Desnoeufs

**Desnoeufs** er ei øy i Amirantene tilhørende Seychellene i Indiahavet.

## Navn
Øya fikk navn av franskmannen Joseph Marie Collas du Roslan i 1771. Navnet kan vise til at Desnoeufs er ei av ni øyer i Amirantene.

## Geografi
Desnoeufs ligger sør i Amirantene, 12&nbsp;km sørvest av naboøya Marie-Louise og 325&nbsp;km sørvest for Victoria på Seychellenes hovedøy Mahé. Den har et areal på 0,35&nbsp;km².

Øya er av sandstein og er tilnærmet rund, med en rand som omgir en forsenkning midt på øya.

Desnoeufs er dekt av gras og annen lav vegetasjon og er så godt som treløs. Den er et viktig sted for fugl og har trolig en gang hatt Seychellenes største koloni av sotterne. Bestanden er gått ned, men ble i 2001 anslått til mellom  og  hekkende par. Videre finnes det kilehalelire, brunnoddy, kuhegre og silketerne. Antallet maskesuler er gått sterkt ned og brunsulen er helt forsvunnet fra øya. Tropelire ble registret på 1970-tallet.

Suppeskilpadde og karett legger egg på Desnoeufs.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn
På 1900-tallet ble det tatt ut guano fra øya. Det drives fortsatt eggsanking av egg fra sotterne.

Øya eies av den seychelliske stat og forvaltes av det statlige selskapet Islands Development Company (IDC). IDC har en liten gruppe ansatte på øya. Disse driver blant annet eggsanking. Atkomsten til øya fra sjøen er vanskelig og trafikken til og fra går mest med helikopter.

## Referanser
Boudeuse

**Boudeuse** er ei øy i Amirantene, en øygruppe i Indiahavet. Den tilhører Seychellene. 

## Navn
Øya er oppkalt etter fregatten «La Boudeuse», et av skipene Louis-Antoine de Bougainville benyttet til sin jordomseiling som varte fra 1766 til 1769.

## Geografi

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Boudeuse er ei sandsteinsøy som ligger 320&nbsp;km sørvest av Seychellenes hovedøy Mahé. Den er lav og flat, med et jevnt platå med en høyde på maksimalt tre meter over havet. Arealet er 0,014&nbsp;km². Øya har bevart sin opprinnelige vegetasjon og er treløs. 

Boudeuse er et av de siste store hekkestedene for maskesule på Seychellene. I 2001 ble antallet hekkende par beregnet til mellom 3000 og 5000. Kilehalelire hekker også på øya. Suppeskilpadde og karett legger egg på Boudeuse.

Øya har ingen permanent befolkning.

## Referanser
Amirantene

**Amirantene** eller **Amiranteøyene** er en gruppe koralløyer tilhørende Seychellene i Indiahavet. Desroches er den største av øyene i gruppen.

## Geografi
Øyene ligger omkring 320 km sørvest for den indre øygruppen i Seychellene. Avstanden til Zanzibar i vest er ca. 1500 km. 

Amirantene ligger på en banke med en utstrekning på ca.  km². Ved kanten av banken er havdybden 11 til 27 meter. Det er et dypere område i sentrum av banken. Øyene i Amirantene er dannet av sand som har samlet seg på korallplattformer.

Landarealet er på til sammen 6,6 km². Poivre og St. Joseph er atoller.

Amirantene består av flere øyer og rev. De største øyene er:

*Africaøyene
*D'Arros
*Boudeuse
*Desnoeufs
*Desroches
*Etoile 
*Marie-Louise
*Poivre
*Rémire 
*St. Joseph

## Historie
Handelsmenn fra Arabia kjente til øyene før portugiseren Vasco da Gama kom over dem under sin andre India-reise i 1502.

En britisk beskrivelse fra 1609 nevner ni ubebodde øyer uten ferskvannskilder, men det man mente var spor av bosetting. Etter 1770 utforsket franske sjøfarere øyene, men fattet ellers liten interesse for dem. 

Øya Desroches tilhørte fra 1965 til 1976 Det britiske territoriet i Indiahavet.

## Forvaltning
Øyene regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn

D'Arros, Desroches, Poivre og Rémire er befolket. Folketellingen i 2002 viste en befolkning på 115.

Det har vært dyrket kokosnøtter på øyene, med produksjon av kopra. Videre har det vært innsamling av terneegg og det har vært produsert guano.

Turisme er en viktig næringsveg, særlig på Desroches, der det ble bygget hotell i 1987. Desroches, Poivre og Rémire er eid av staten og selskapet Islands Development Company har ansvar for den økonomiske utviklingen. D'Arros og St. Joseph er i private eie.

## Referanser
St. Joseph

**St. Joseph** er en atoll i Amirantene tilhørende Seychellene i Indiahavet.

## Geografi
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

St. Joseph ligger like ved D'Arros omkring 250 km fra Seychellenes hovedøy Mahé. Atollen består av flere mindre øyer. Den største har samme navn som atollen.

Lagunen har rikt marint liv med skilpadder og en stor bestand piggrokker. Atollen har vært benyttet til kokosnøttdyrking og kopraproduksjon.

## Eie og vern

St. Joseph og naboøya D'Arros er i private eie. De ble i 2012 overtatt av den sveitsiske miljøvernorganisasjonen Save Our Seas Foundation (SOSF), som står for naturforvaltningen og som i 2004 etablerte i 2004 et forskningssenter på stedet. I 2014 ble St. Joseph og havet rundt vernet som naturreservat.

Ved en ekspedisjon i 2005 ble en rekke fuglearter observert: Kilehalelire, småtropikkfugl, storfregattfugl, småfregattfugl, gråhegre, krabbehegre, rosenterne, svartnakketerne og silketerne ble observert hekkende. En rekke trekkfuglarter ble også observert: Det gjaldt krabbeeter, tundralo, småspove,storspove, gluttsnipe, steinvender og tundrasnipe. Egretthegre, hinduterne, tøyleterne, sotterne og brunnoddy ble også påtruffet.

## Referanser
Rémire

**Rémire** er ei øy i Amirantene tilhørende Seychellene i Indiahavet.

## Navn
Opphavet til øyas navn er ukjent. Den er også kalt Eagle, etter et britisk skip som var innom i 1771.

## Geografi

Øya er en del av Amirantene. Den ligger 245&nbsp;km sørvest av Seychellenes hovedøy Mahé og 25&nbsp;km sør for Africaøyene. Rémire-revet ligger nordøst for øya. Rémire har et areal på 0,27&nbsp;km².

Rémire er yngleplass for karett og suppeskilpadde. Kjempeskilpadde er introdusert til øya, der arten ikke tidligere har levd. Rémire hadde i 2013 en bestand på 10–20 kjempeskilpadder.

Kilehalelire, madagaskarturteldue og rødvever hekker på øya. Det finnes også smånoddy og alveterne. Fuglebestanden på Rémire gikk fram til 1950-tallet ned som følge av eggsanking og sotternen forsvant fra øya som følge av dette. Introduserte rotter er også et problem for fuglelivet. Gråspurv og påfugl er fremmede arter som finnes på Rémire.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn og økonomi

Folketellingen i 2002 viste et innbyggertall på seks.

Det drives jordbruk og fiske i liten skala. Fra slutten av 1800-tallet ble det tatt ut guano fra øya, inntil det i 1905 ikke var mer igjen å utvinne. Det var også produksjon av tømmer fra casuarina. I første halvdel av 1900-tallet ble det samlet egg.

Det er kokosplantasje på øya og det finnes overnattingsmuligheter for turister. Ramire eies av den seychelliske stat og forvaltes av det statlige selskapet Islands Development Company. Det er flystripe på øya.

## Referanser
Vojtěch Štursa

**Vojtěch Štursa** (født 3. august 1995) er en tsjekkisk skihopper.

Štursa debuterte i verdenscupen på Lillehammer 3. desember 2011 med en 49. plass. Men det skulle ta fem år før han tok sitt første verdenscuppoeng under det første rennet av 2016/17-sesongen i Ruka den 25. november 2016. Da kom han på en 30. plass. Hans beste plassering i verdenscupen er en 8. plass fra Engelberg 18. desember 2016.

Under et Sommer Grand Prix-renn i Tsjajkovskij den 11. september 2016 kom han på 3. plass.

Han deltok for Tsjekkia under Vinter-OL 2018, hvor han ikke kvalifiserte seg til normalbakkerennet, og var med på Tsjekkias lag under lagkonkurransen, hvor de kom på 10. plass, og det var ikke nok for å komme seg til finaleomgangen. I samme OL vakte det kontroverser i media da Štursa la ut et bilde av seg selv på sosiale medier hvor han poserte i bar overkropp og fremsto som svært mager. Det ble trukket paralleller til bildene av Sven Hannawald som i slutten av 1990-årene var sykelig tynn. 

## Referanser


## Eksterne lenker
*
Poivre

**Poivre** er en atoll i Amirantene, en øygruppe i Indiahavet. Den tilhører Seychellene. 

## Navn

Poivre ble i 1771 oppkalt etter franskmannen Pierre Poivre, koloniintendant over île de France og île de Bourbon.

## Geografi

Atollen er en del av Amirantene. Den ligger 270&nbsp;km sørvest av Seychellenes hovedøy Mahé og 40&nbsp;km sør for øya D'Arros. Poivre har et areal på 2,48&nbsp;km². Det er flere sandøyer i atollen, der den største kalles Poivre, og de andre større sandøyene Ile du Sud og Florentin. Øyene er omgitt av grunne korallflater med en utstrekning på 3,5&nbsp;km i nord og 2&nbsp;km i sør. Her holder det til hegrer og vadende trekkfugl.

Atollen er ynglested for karett og suppeskilpadde. På land domineres vegetasjonen av kokospalmer. En gang fantes madagaskarturteldue på atollen.

Deler av atollen er vernet.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn og økonomi

Folketellingen i 2002 viste et innbyggertall på fem. I 1944 bodde det 108 mennesker på øya.

Poivre har vært benyttet til dyrking av kokosnøtter. Tidligere ble det også produsert vanilje. Jordbruk med husdyrhold er fortsatt viktigste næringsveg. Det er anlagt flystripe med tanke på å utvikle turisme.

Poivre eies av den seychelliske stat og forvaltes av det statlige selskapet Islands Development Company.

## Referanser
Desroches

**Desroches** er ei øy i Amirantene tilhørende Seychellene i Indiahavet.

## Navn
Desroches er oppkalt etter mannen som var generalguvernør på Maskarenene fram til 1772, chevalier des Roches.

Øynavnet skrives noen ganger Des Roches.

## Geografi

Øya er den største av øyene i øygruppen Amirantene og ligger 230&nbsp;km sørvest av Seychellenes hovedøy Mahé. Den er 5&nbsp;km lang og 1,5&nbsp;km bred. Desroches er skilt fra de øvrige øyene i Amirantene av et havdyp på opp til 1740 meters dybde.

Desroches er ei sandøy, restene av en sunket atoll som danner en lagune. I nordvest er det en bred og dyp åpning i revet og dette gjør det mulig for skip å anløpe. 

Øya har 14&nbsp;km strender. I sør og nordøst er strendene viktige for suppeskilpadde og karett. Kakerlakkarten *Delosia ornata*, den eneste stedegne arten i Amirantene, finnes på Desroches. Skogsvegetasjonen preges av introduserte arter, kokospalme og  casuarina, men noe av den opprinnelige skogen er bevart. Introduserte fugler som gråspurv, sebradue, rødvever og gråfrankolin finnes på øya.

Kjempeskilpadde er introdusert til øya, der arten ikke tidligere hadde levd. Desroches hadde i 2013 en bestand på 10–20 kjempeskilpadder, både i det fri og i fangenskap.

## Historie
Øya ble først kolonisert i 1835. Det ble anlagt kokosplantasje, som i 1906 hadde en månedlig produksjon på 15– kokosnøtter. Det ble også plantet casuarina med tanke på produksjon av trekull og tømmer.

På begynnelsen av 1960-tallet var USA i samarbeid med Storbritannia på leting etter «strategiske øyer», steder egnet for flåtebaser. Flere av øyene i Seychellene ble undersøkt for en base i Indiahavet og Desroches ble kjøpt av britiske myndigheter. I 1965 ble Desroches, sammen med Aldabra og Farquhar, skilt ut fra kolonien Seychellene og slått sammen med Chagosøyene, som ble utskilt fra Mauritius, til en ny koloni kalt Det britiske territoriet i Indiahavet. Diego Garcia i Chagosøyene ble valgt til sted for militærbasen, da de andre øyene ble ansett som uegnet. Desroches, sammen med Aldabra og Farquhar, ble tilbakeført til Seychellene før landets uavhengighet i 1976.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn og økonomi

Folketellingen i 2002 viste et innbyggertall på 19.

Tidligere har øya vært benyttet til kokosplantasjer og landbruk. Etter at det i 1987 ble reist hotell, benyttes øya mest til turisme. Øya eies av den seychelliske stat og forvaltes av det statlige selskapet Islands Development Company (IDC). Organisasjonen Island Conservation Society etablerte i 2007 et senter på øya.

Trafikken til øya går med båt eller luftvegen. Det er flystripe på øya og IDC flyr til Mahé.

## Referanser
D’Arros

**D'Arros** er ei øy i Amirantene, en øygruppe i Indiahavet. Den tilhører Seychellene. Øya har en befolkning på rundt 40.

## Navn
D'Arros er oppkalt etter Jean-François d'Arros d'Argelos, ofte omtalt som baron d'Arros, *Commandant de la Marine* på  Isle de France.

## Geografi

Øya ligger 45&nbsp;km vest for Desroches og 255&nbsp;km sørvest for hovedøya Mahé på Seychellene. Arealet er på 1,5&nbsp;km².

D'Arros er tilholdssted for fugl og havskilpadder og et mindre antall kjempeskilpadder. Kjempeskilpadde er introdusert til øya, der arten ikke tidligere hadde levd. D'Arros hadde i 2013 en bestand 10–15 kjempeskilpadder, som formerte seg, og som kan legge grunnlag for en større bestand.

Vegetasjonen preges av kokospalmer og casuarina. I 1965 ble det satt ut seychellvever og denne arten har etablert seg. Av fugleliv finnes ellers rødvever, sebradue, umbradue og gråspurv. Rotte og tamkatt er introduserte dyrearter.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Befolkning
Folketallet ble i 2014 oppgitt til omkring 40. Folketellingen i 2002 viste et innbyggertall på 85, mens folketellingen i 1971 viste 40 innbyggere.

## Eie og vern
D'Arros, og atollen St. Joseph like ved, er i private eie. Øya ble i 1975 solgt til et medlem av Irans kongefamilie. I 1998 ble D'Arros kjøpt av Liliane Bettencourt, som i 2012 solgte til et selskap tilknyttet miljøvernorganisasjonen Save Our Seas Foundation (SOSF). SOFS har avtalt med seychelliske myndigheter å stå for naturforvaltningen. I 2004 etablerte SOSF et forskningssenter. Deler av D'Arros  ble i 2014 gjort til naturreservat i form av Ramsar-område.

## Referanser
Marie-Louise

**Marie-Louise** er ei øy i Amirantene, en øygruppe i Indiahavet. Den tilhører Seychellene. 

## Navn
Øya fikk navn av franskmannen Joseph Marie Collas du Roslan i 1771.

## Geografi

Marie-Louise ligger ca. 300&nbsp;km sørvest for Seychellenes hovedøy Mahé. Det er ei lav koralløy med en maksimal høyde over havnivå på én meter. Øya har en flate på 5,25&nbsp;km².

Det vokser kokospalme og casuarina. Fuglelivet preges av sjøfugl, med hekkebestander av silketerne, brunnoddy og smånoddy. Eneste landfugl er gråspurv, som er introdusert. Suppeskilpadde og karett legger egg på stranden.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn

Folketellingen i 2002 viste et innbyggertall på fem, mens folketellingen i 1971 viste ti innbyggere.

Det drives landbruk og fiske. Øya har tidligere vært benyttet til kokosnøttproduksjon. Det er flystripe på Marie-Louise.

Marie-Louise eies av den seychelliske stat og forvaltes av det statlige selskapet Islands Development Company.

## Referanser
Africaøyene

**Africaøyene** (engelsk: *African Banks*, fransk: *Bancs Africains*) er en del av øygruppa Amirantene. Den ligger i Indiahavet og tilhører Seychellene.

## Geografi og naturforhold

Africaøyene er den nordligste delen av Amirantene og ligger 220 km vest for Seychellenes hovedøy Mahé. Øyene regnes som en del av De ytre øyene i Seychellene, også kalt Outer Islands eller Zil Elwannyen Sesel.

Det var opprinnelig to øyer i gruppen. Den sørligste øya, South, hadde imidlertid innen 1976 forsvunnet i havet, slik at bare en liten kalksteinsformasjon er synlig ved lavvann.

Øya som er tilbake, North, er lav og flat og med en høyde på opp til fire meter over havnivå. Det finnes for det meste bare gras og annen lav vegetasjon. I 1995 ble det registret én kokospalme på North.

North er hekkested for svartnakketerne, sotterne og brunnoddy. En av Seychellenes tre forekomster av hekkende rosenterne finnes her. Tidligere er det registrert at hinduterne har hekket på North. Strendene er ynglested for suppeskilpadde og karett.

Det er ingen fastboende på Africaøyene. Området er vernet, men er likevel utsatt for tyvjakt og ulovlig eggsanking. 

## Referanser
Alfhild Hovdan

**Alfhild Hovdan Olsen** (født 13. april 1904 i Oslo, død 20. februar 1982 i Oslo) var en norsk journalist, filmarbeider, motstandskvinne og turistsjef i Oslo.

Hun vokste opp i Skien og begynte å arbeide som journalist etter examen artium.
For å demonstrere sin uvilje mot bilturismen gikk hun, 23 år gammel, til fots til Roma. Her fikk hun audiens hos pave Pius XI.

## Andre verdenskrig

Sammen med Lita Prahl og Niels Christian Brøgger var hun med på å utgi paroler og artikler allerede i 1940.. Etter å ha blitt arrestert ble hun satt i fangenskap på Grini fangeleir og i 1942 flyktet hun til Sverige. I Sverige arbeidet hun i den norske legasjonen på «idrettskontoret», som egentlig var et spionkontor, ledet av høyremannen Harald Gram. Hovdan, Asvor Ottesen og Hedvig Schjødt hadde alle kurerruter til Norge. Etter interne stridigheter om kurerrutene ble Hovdan fjernet fra sin stilling ved idrettskontoret i oktober 1943. 

Hovdan var aktiv med i det norske flyktningemiljøet og var med på å starte teatergruppen *Fri norsk scene*. Hun var også med i Patriotisk forbund. Dette var en organisasjon for norske flyktninger i Sverige, som også var kritisk til den norske regjeringen og mangelen på aktiviteter i den norske motstandsbevegelsen. Den norske legasjonen i Stockholm mente derfor at organisasjonen var en fordekt "kommunistdelegasjon". Hovdan hadde også nær kontakt med den sovjetiske legasjonen i Stockholm under krigen.

## Etter krigen

Etter krigen fortsatte hun som turistsjef i Oslo. I 1947 startet hun tradisjonene med å sende et juletre til London. På grunn av sin aktivitet i Patriotisk forbund og kontakter med den sovjetiske legasjonen i Sverige under krigen, ble hun holdt øye med av overvåkningspolitiet etter krigen.

## Utmerkelser

I 1967 ble hun tildelt St. Hallvard-medaljen, og i 1975 Kongens Fortjenstmedalje i gull. 

## Referanser



 

## Litteratur
* Nafstad, Anna 2025: *Fra Kristiania til Oslo. En reise gjennom Alfhild Hovdans liv*. Forlag: littMELK, ISBN 9788269103281
Federico Cecon

**Federico Cecon** (født 11. juni 1994) er en italiensk skihopper. Han er sønn av skihopperen Roberto Cecon.

Han debuterte i verdenscupen under et renn i Nizjnij Tagil 13. desember 2014 med en 42. plass, som forøvrig er hans beste plassering i verdenscupen. Han deltok i normalbakkerennet og storbakkerennet under Ski-VM 2015 i svenske Falun, og kom på henholdsvis 48. og 49. plass, uten å kvalifisere seg til finaleomgangen. Han var også ankermann på det italienske laget som kom på 12. plass under lagkonkurransen.¨

Han representerte Italia under Vinter-OL 2018, hvor han kom på 48. plass under normalbakkerennet. Han kvalifiserte seg ikke til storbakkerennet, men kom på 11. plass med det italienske laget under lagkonkurransen.

## Referanser


## Eksterne lenker
*
Rudimental

**Rudimental** er et britisk drum and bass-band, bestående av Piers Agget, Amir Amor, Kesi Dryden og DJ Locksmith.

## Virksomhet
Bandet slo gjennom i Storbritannia i 2012, da de toppet den britiske singellisten med singelen «Feel the Love» med sangeren John Newman. De ble også nominert til en BRIT Award i 2013, og sangen ble brukt som åpningssang i dokumentarfilmen *Spark: A Burning Man Story* samme år.

Siden har de toppet listen med singler som «Not Giving In» og «Waiting All Night». BBC trakk i 2013 Rudimental frem som et av sommerens festivalband. Samme år ga bandet ut sitt debutalbum *Home*, som gikk rett inn på førsteplass på den britiske albumlisten og ble nominert til en Mercury Prize. De neste årene ga bandet ut en rekke singler sammen med kjente artister som Ed Sheeran, James Arthur og Emeli Sandé. Flere av singlene gikk inn på hitlister over hele verden. I 2018 fikk Rudimental sin hittil største singelsuksess med «These Days», sammen med Jess Glenne, Macklemore og Dan Caplen. Låten toppet hitlister over hele verden, inkludert norske VG-lista.

I tillegg til BRIT Award-nominasjonen ble Rudimental også nominert til en Mercury Prize i 2013 og vant senere flere priser, blant annen en Brit Award og en MOBO Award for beste album. Rudimental ble også nominert i flere kategorier i MTV Europe Music Awards, blant annet *Best New Act* samt *Best UK and Ireland act*. Rudimental har også mottatt flere platinatrofeer for høye platesalg i flere land, blant annet i Australia og Storbritannia.

Per 2018 har Rudimental platekontrakt med Asylum Records, Atlantic Records og Black Butter Records.

## Diskografi

### Album

### Singler
Singler utgitt av Rudimental. Listeplasseringer i ulike land i kolonnene til høyre.

## Referanser


## Eksterne lenker
* 
* 
*
Mohamed Naail

**Mohamed Naail** (født 17. januar 2000) er en maldivisk friidrettsutøver som konkurrerer i sprintløp. 

## Idrettskarriere
Naail deltok på 400 meter under Ungdoms-VM i friidrett 2017, men ble diskvalifisert i innledningsheatet. 
 
Han representerte Maldivene under VM i friidrett innendørs 2018, som landets eneste utøver. Han satte nasjonal rekord på 400 meter i innledningsheatet, med 49,98 sekunder, dette var 24. beste tid, men gikk ikke videre til semifinalen.

## Referanser


## Eksterne lenker
*
Aldabraøyene

**Aldabraøyene** er en øygruppe i Seychellene i Indiahavet. Atollen Aldabra er den største av øyene i gruppen.

## Geografi

Øygruppen ligger sørvest for Seychellenes hovedøy Mahé og befinner seg nordvest for Madagaskar og nordøst for Komorene. Rett sør for Aldabraøyene ligger Glorieusesøyene, som tilhører De franske sørterritorier.

Aldabraøyene er dannet på toppen av vulkanske formasjoner som stikker opp fra havbunnen på flere tusen meters dyp. Øygruppen består av atollene Aldabra, Astove og Cosmoledo, samt øya Assumption. Til sammen har Aldabraøyene et areal på 152,6&nbsp;km².

Aldabraøyene, og da spesielt atollen Aldabra, har unik natur med omkring 1500 arter, 60 % av dem stedegne. Aldabra-atollen, som er verdensarvsted, er kjent for sin store bestand av kjempeskilpadde (*Testudo gigantea*).

## Historie og samfunn
Øyene regnes som en del av De ytre øyene i Seychellene, også kalt Outer Islands eller Zil Elwannyen Sesel.

Aldabra-atollen tilhørte fra 1965 Det britiske territoriet i Indiahavet. Den ble tilbakeført til Seychellene da landet ble selvstendig i 1976.

Tre av øyene i gruppen, Assumption, Astove og Cosmoledo, eies av den seychelliske stat og forvaltes av det statlige selskapet Islands Development Company. Aldabra-atollen forvaltes av Seychelles Islands Foundation (SIF).

## Referanser
Norge nå

***Norge nå*** er et norsk direktesendt aktualitetsprogram som har gikk på NRK-TV fra 2018 til 2019. Programmet gikk direkte fra ulike steder i Norge hver kveld fra mandag til torsdag på NRK1. Programmet ble ledet av Rune Nilson og Tarjei Strøm.

## Bakgrunn
Programmet ble etablert i forbindelse med at NRK1 la om sine distriktssendinger fra nyttår 2018. Omleggingen innebar at de to distriktssendingene klokken 18.45–18.59 og 20.55–21.00 ble erstattet av tre korte nyhetsoppdateringer klokken 18.55, 20.55 og 22.55. Omleggingen førte imidlertid til sterk kritikk fra seere, politikere og tidligere NRK-journalister. Kort tid etter besluttet NRK å utvide den første sendingen fra fire til ni minutter, dermed ble den totale sendetiden for distriktsnyheter den samme som tidligere. 

Et ledd i omleggingen var også innføringen av programmet *Norge nå*, som sendes mandager til torsdager 20.25–20.55, og enkelte dager 20.15–20.55. Programmet er et direktesendt aktualitetsprogram som turnerer rundt i Norge. Det første programmet ble sendt 2. januar 2018 direkte fra Sande i Vestfold. NRKs distriktsredaktør Grethe Gynnild-Johnsen uttalte at programmet har som mål å løfte mer distriktsinnhold fra hele landet, til hele lendet.

Programmet tar for seg aktuelle temaer og hendelser og sender fra forskjellige steder i Norge. Første sesong bytter Rune Nilson og Tarjei Strøm på å være programledere.

## Referanser


## Eksterne lenker
* 
*
Cosmoledo

**Cosmoledo** er en atoll i Aldabraøyene, en øygruppe i Indiahavet. Den tilhører Seychellene.

## Navn
Navnet Cosmoledo skal stamme fra en portugisisk sjøfarer, men det er ikke kjent hvem det kan ha vært.

## Geografi
Atollen ligger  km sørvest for Seychellenes hovedøy Mahé. Avstanden til naboatollen i nord, Astove, er 35&nbsp;km, mens det er 115 i retning sørøst til atollen Aldabra. Cosmoledo ligger på samme vulkanske fundament som naboøya Astove. Den største øya i atollen heter Menai. Atollen dannes av flere øyer som omkranser en lagune, som på det videste er 16 ganger 11&nbsp;km. Det er to utløp fra lagunen til havet. Arealet er 5,09&nbsp;km².

Floraen har likheter med den på Aldabra og andre øyer i Aldabragruppen, med flere endemiske arter, men med mindre artsrikdom på Cosmoldeo. Det finnes mangrove ut mot lagunen, særlig på den største øya Menai. Et par øglearter lever på Cosmoledo og suppeskilpadde yngler på atollen. 

Cosmoledo har en grunn lagune ved lavvann og er et viktig habitat for sjøfugl, både hekkende og trekkfugl. Det finnes store hekkebestander av underarter av maskesule, rødfotsule og sotterne. Bestandene av *Sula dactylatra melanops*, *Sula sula rubripes* og *Sterna fuscata nubilosa* er av stor betydning i verdenssammenheng. Krabbeeter er blant trekkfuglene. Det finnes også brunsule, rødhaletropikkfugl, småtropikkfugl, fregattfugl, svartnakketerne og flere hegrearter. Av landfugl finnes souimangasolfugl, umbradue, gråbukbrillefugl, gassercistussanger og hvitbrystkråke.

Kjempeskilpadde er introdusert til atollen, der det er mulig arten tidligere har levd. Cosmoledo hadde i 2013 en bestand på 20 kjempeskilpadder.

Introduserte arter, først og fremst katt og rotte, utgjør en trussel mot miljøet. Rotter er utryddet fra et par av småøyene i atollen.

Deler av atollen er vernet.

## Historie

Atollen ble på 1800-tallet besøkt av fiskere, hvalfangere og skipbrudne. Mot slutten av 1870-årene ble det forsøkt å bosette øya. Det ble plantet kokospalmer, dyrket mais og holdt geit. I 1901 var det imidlertid to gjenværende personer som bodde på Cosmoledo. Det ble da tatt ut noe guano. Tannin fra mangrovebark ble utført. Fram til 1992 ble det drevet fiske og skilpaddefangst fra atollen.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn

Folketellingen i 1971 viste 20 innbyggere. Atollen er senere avfolket og det var per 2014 ingen permanent bosetting.

Cosmoledo eies av den seychelliske stat og forvaltes av det statlige selskapet Islands Development Company.

## Referanser


## Kilder
* G. Rocamora, C.J. Feare, A. Skerrett, M. Athanase og E. Greig: «The breeding avifauna of Cosmoledo Atoll (Seychelles) with special reference to seabirds: conservation status and international importance», Bird Conservation International,  bind 13, 2003, s. 151–174.
Astove

**Astove** er en atoll i Aldabraøyene tilhørende Seychellene i Indiahavet.

## Navn
Øyas navn kan være en forvanskning av det portugisiske *as doze ilhas* («tolv øyer»). Dette var opprinnelig portugisernes navn på Farquhar.

## Geografi

Astove ligger  km sørvest for Seychellenes hovedøy Mahé. Den er plassert på samme vulkanske fundament som naboøya Cosmoledo. Havet omkring er opp til  meter dypt. Atollen har en landflate på 6,61&nbsp;km² og en lagune på 5&nbsp;km². Lagunen åpner seg mot havet på ett sted, med en 100 meter bred kanal. Atollen er lav, dannet av kalkstein som når en maksimal høyde på fem meter. Sanddynene strekker seg imidlertid opp i 18 meters høyde i nordvest.

Øya er omgitt av korallrev med et rikt marint liv. Plantelivet på øya har likheter med Cosmoledo og de øvrige Aldabraøyene. Det vokser mangrove enkelte steder ut mot lagunen og ved kanalen ut mot det åpne havet. Det finnes sommerfugler, to gekkoarter og en skinkart. Øya har kjempeskilpadde og suppeskilpadde yngler der. Fuglelivet består av gråbukbrillefugl, souimangasolfugl, gassercistussanger, hvitbrystkråke, krabbehegre, kuhegre, silkehegre og gråhegre. På grunn av introduserte arter er det lite fugleliv på Astove.

Astove hadde i 2013 en bestand på 20 kjempeskilpadder.

## Historie

I 1895 ble det forsøkt å sette i gang fiskerivirksomhet fra Astove, uten at det ble varig. Deler av øya ryddet til dyrking av mais, det ble drevet hagebruk og det ble plantet kokospalmer. Astove hadde guanoforekomster og fram til 1960, da ressursene nesten var uttømt, ble det tatt ut mer enn tonn guano.

## Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

## Samfunn
Folketellingen i 1971 viste ni innbyggere. Øya er siden avfolket og det var per 2015 ingen fastboende.

Astove eies av den seychelliske stat og forvaltes av det statlige selskapet Islands Development Company.

## Referanser
De sørlige koralløyene

**De sørlige koralløyene** (engelsk: Southern Coral Group) er en øygruppe i De ytre øyene i Seychellene i Indiahavet. Gruppen består av to øyer, Coëtivy og Platte. Platte ligger rundt 140 km sør for Mahé, hovedøya på Seychellene, mens avstanden fra Platte til Coëtivy er 160 km.

## Referanser
Rapphøner

* se inndeling

**Rapphøner** eller **rapphøns** (*Perdix*) er en basal slekt i tribuset Phasianini i fasanfamilien (Phasianidae). Slekten består av tre arter med tilsammen tolv underarter. Artene er endemiske for Eurasia og opptrer på skogkledd gressland og stepper i den tempererte sonen.

## Inndeling
Inndelingen følger HBW Alive og er i henhold til McGowan & Bonan (2017). Norske navn på arter og grupper følger Norsk navnekomité for fugl og er i henhold til Syvertsen *et al.* (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

* Galliformes, hønsefugler
** Megapodiidae, ovnhønsfamilien
** Cracidae, hokkofamilien
** Numididae, perlehønsfamilien
** Odontophoridae, tannvaktelfamilien
** Phasianidae, fasanfamilien
*** Rollulinae, (jungelrapphøns eller jungelrapphøner)
*** Phasianinae, (fasaner og høns)
**** Pavonini 
**** Polyplectronini
**** Coturnicini
**** Gallini, (frankoliner og høns)
**** Lophophorini
**** Tetraonini, skoghøns, (10 slekter, 25 arter)
**** Phasianini
***** *[[rapphøner|Perdix]]*, rapphøner, (3 arter)
****** *[[rapphøne|P. perdix]]*, rapphøne
****** *[[stepperapphøne|P. dauurica]]*, stepperapphøne
****** *[[fjellrapphøne|P. hodgsoniae]]*, fjellrapphøne

## Referanser




## Eksterne lenker
*